open-index/open-wikipedia-markdown huggingface dataset:
All Around the World (Justin Bieber-sang)

«**All Around the World**» er en sang av den kanadiske sangeren Justin Bieber, fra hans tredje studioalbum *[[Believe (Justin Bieber)|Believe]]* (2012). Sangen er skrevet av Nasri Atweh, Bieber, Christopher Bridges, Nolan Lambroza og Adam Messinger i samarbeid med Ludacris.

## Referanser
Mārga

**Mārga** (sanskrit; devanāgarī: मार्ग ; pali *magga*) er et sanskritord som i bokstavelig forstand betyr «antilopespor», men som kan oversettes med vei eller rute..

I indisk filosofi, og da spesielt hinduismen, er det fire hovedveier eller retninger (*mārga*) innenfor Yoga. En femte retning er kriya yoga. Veiene kan følges separat eller bli utøvd samtidig.
Innenfor buddhismen er **marga** den fjerde av de fire edle sannheter, som består av den edle åttedelte veien (**āryāṣṭāṅgamārga**).

## Referanser
Catching Feelings (Justin Bieber-sang)

«**Catching Feelings**» er en sang av den kanadiske sangeren Justin Bieber, fra det tredje studioalbumet hans, *[[Believe (Justin Bieber-album)|Believe]]* (2012). Sangen er skrevet av Eric Dawkins, Antonio Dixon, Kenneth Edmonds, Harvey Mason Jr., Patrick Smith, Damon Thomas og Bieber selv.

## Referanser
Take You (Justin Bieber-sang)

**«Take You»** er en sang av den kanadiske sangeren Justin Bieber, fra det tredje studioalbumet hans, ''Believe'' (2012). Sangen er skrevet av James Abrahart, Alex Dezen, Ross Golan, Raphaël Judrin, Ben Maddahi, Pierre-Antoine Melki og Bieber selv.

## Referanser
Dvůr Králové nad Labem

**Dvůr Králové nad Labem** (tysk: *Königinhof an der Elbe*; betydning på tsjekkisk og tysk er «Dronningens hoff ved Elben») er en tsjekkisk by i regionen Hradec Králové i Øst-Böhmen. Byen er lokalisert i dalen til elva Labe (Elben) i nærheten av Tsjekkias høyeste fjellkjede, Krkonoše.

Dvůr Králové er et senter for tekstil- og maskinindustri.

I nærheten av byen ligger en av Europas største dyrehager, Zoo Dvůr Králové, med sin afrikanske temapark. Her finnes over 2&nbsp;000 dyr fordelt på 500 forskjellige arter; de fleste av afrikansk opprinnelse. Dyrehagen driver avl på mange truede dyrearter, og det kan nevnes at i løpet av de siste 30 årene (2018) er over 200 sjiraffer født her.

Utenfor byen finnes et gammelt hus i Žireč som tilhører jesuittordenen, og et sykehus i Kuks, begge med mange barokke statuer av den kjente skulptøren Matthias Braun.

## Historie
### Böhmen
Dvůr Králové ble først nevnt i 1270. Det var en «medgiftsby», som var eid av kongens hustru, og som følge av dette var ansvarlig for hennes underhold når mannen døde. Frem til 1918 var byen en del av Habsburgmonarkiet (den østerrikske delen etter kompromisset av 1867) og hovedby i *Königinhof an der Elbe - Dvůr Králové nad Labem*-distriktet, et av 94 *Bezirkshauptmannschaften* i Böhmen.

### Tekstilindustri
Dvůr Králové tillot jøder å bosette seg i byen i 1848. En del jødiske familier ankom i de tidlige 1860-årene og begynte å utvikle en lokal tekstilindustri (det myke vannet i Elben var avgjørende for farging og trykk i tekstilindustrien). Innen 1930 bodde det rundt 200–300 jøder i byen. Tekstilindustrien hadde vokst til rundt 17 firmaer (Sohorts, Neuman, Mautner, Deutsch osv.). Innen 1945 var det ingen jøder tilbake i byen.

## Vennskapsbyer
* Piegaro, Italia
* Verneuil-en-Halatte, Frankrike
* Cedar Grove (New Jersey), USA
* Kamienna Góra, Polen

## Referanser


## Eksterne lenker
*
Missale Parisiense

**Missale Parisiense** var den messebok som i sin tid var i bruk i det katolske bispedømmet Paris.

Førsteutgaven ble trykket i 1481, så kom den ut igjen i 1487, 1504, 1539, 1555 og, etter Tridentinerkonsilet, i 1585 og 1602. De fem trykkene som så fulgte, mellom 1611 og 1666, vitrner om hvordan man i økende grad tilpasset seg den såkalte tridentinske Missale Romanum. Fra 1685 skjer det en selvstendiggjørelse, der det fremtrer sterkere innflytelse fra den neogallikanske liturgi. Sitt høydepunkt nådde Missale Parisiense i utgivelsen under erkebiskop Charles-Gaspard de Vintimille i 1738.

## Litteratur
* J. M. Pommarès: *L'évolution du Missel Parisien de 1481 à 1738*. I: Ephemerides Liturgicae 112 (1998) 149–173;
* C. Johnson - A. Ward (edd.): *Missale Parisiense anno 1738 publici iuris factum*. Ed. Liturgiche, Roma 1993. ISBN 88-85918-82-4
* Michael Arthur Kwatera: *Marian Feasts in the Roman, Troyes and Paris Missals and Breviaries and the Critique of Dom Prosper Gueranger.* Ph.D., University of Notre Dame, 1993.
Boyfriend (Justin Bieber-sang)

**«Boyfriend»** er en sang av den kanadiske sangeren Justin Bieber, fra hans tredje studioalbum, *[[Believe (Justin Bieber-album)|Believe]]* (2012). Sangen er skrevet av Bieber selv, Mason Levy, Matthew Musto og Mike Posner.

## Referanser
Berliner Missale Romanum

**Berliner Missale Romanum** (kroatisk: *Berlinski misal*) er et illustrert håndskrift på kirkeslavisk fra 1402. Det oppsstod sannsynligvis i Dalmatia.
Håndskriftet inneholder messeboken for den romerske ritus (Missale Romanum) i glagolittisk skrift. Det består av 218 pergamentblader og er kunstfullt smykket med tallrike kargelangte miniatyrer og initialer.

Håndskriftet ble i 1624 sendt av erkebiskopen av Zadar til Roma som utgangspunkrt for trykking av et planlagt glagolittisk missale. I 1808 befant det seg i Kensington House i London. I 1882 havnet det i Hamilton-samlingen i *Königlich-Preußische Bibliothek* i Berlin. Det er nå i  Staatsbibliothek i Berlin under sigaturen *slav. Ms. Ham. 444*.

## Eksterne lenker
* Faksimile SBB-PK
* Abbildung 1, 2, 3, 4, 5
* Kroatische Schriftdenkmäler Pressemitteilung der SBB-PK, 25. April 2002.
* Glagolittiske manuskripter (engelsk)
Erlend Slokvik

**Erlend «Sloken» Slokvik** (født 1962) er en norsk tidligere orienteringsløper, senere trener og idrettsleder, som fra 2018 er toppidrettssjef i Norges Friidrettsforbund.

## Karriere
### Orientering
Som aktiv orienteringsløper representerte han Hovdebygda Idrottslag, Nordmarka Skiorienteringsklubb, Nydalens Skiklub og Orienteringslaget Toten-Troll, og tok to bronsemedaljer fra Skiorienterings-VM og flere andre pallplasser. Han tok VM-medalje på stafetten under VM i skiorientering 1988 i Kuopio og i Skellefteå under 1990-VM.

I 1997 ble han utnevnt som landslagstrener i orientering.

### Skiskyting
Mellom 2000 og 2002 var Slokvik landslagstrener i skiskyting.

I 2008 ble han utnevnt visepresident i Norges Skiskytterforbund, før han i 2016 ble president i forbundet.

### Friidrett
10. september 2018 ble Slokvik presentert som toppidrettssjef i Norges Friidrettsforbund etter at Håvard Tjørhom varslet sin avgang.

## Privatliv
Slokvik er utdannet adjunkt med tillegg i realfag og pedagogikk fra Universitetet i Oslo, og utdannet diplomtrener ved Norges Idrettshøgskole/Olympiatoppen.

## Referanser
Jo Henning Børven

**Jo Henning Børven** (født 10. februar 1986) er en norsk heavy metal-musiker. Han er trommeslageren til Grave Declaration og Antestor, og har spilt i Arvinger, Spinning Foundation og Vardøger.

## Referanser
Serrognathus (Brontodorcus) thoracicus

***Serrognathus thoracicus*** (også kjent som *[[Dorcus thoracicus]]*) er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En stor til meget stor (hannen 48-93 millimeter), svart, kraftig bygd hjortebille, hannens kjever gjerne nokså rette, lange og kraftige, kløvde i spissen, med en mer eller mindre tydelig tann nær roten på innersiden. Kroppen er litt flattrykt, hannens hode er stort for å gi plass til de store kjevene, hunnen har en mer jevnbred kroppsform. Hunnen er mindre enn hannen.

## Levevis
Larvene utvikler seg i råtne trestammer, hunnene legger egg i nokså harde, døde trestammer med hvitråte.

## Utbredelse
Arten er utbredt på Borneo (Sabah og Sarawak).

## Systematisk inndeling
Arten blir ofte plassert i slekten *[[Dorcus]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Dorcini
******* Slekten *[[Serrognathus]]* Motschulsky, 1861 – 28 arter
******** Underslekten *Brontodorcus* Didier, 1931
********* ***Serrognathus thoracicus*** (Möllenkamp, 1902)

## Kilder
* Oversikt over artene

## Eksterne lenker
* 
* Bildegalleri
* Bilde av arten
* Bilder av arten 
*
Majestic Vanguard

**Majestic Vanguard** er et svensk, kristent heavy metal-band opprettet i 2014 i Falköping i Sverige.

## Diskografi
* 2004: *Beyond the Moon* (demo)
* 2005: *[[Beyond the Moon (album)|Beyond the Moon]]* (album)

## Referanser


## Eksterne lenker
*
Beyond the Moon (album)

***Beyond the Moon*** er et album av det svenske, kristne heavy metal-bandet Majestic Vanguard utgitt i 2014. Albumet varer totalt 50 minutter og 59 sekunder.

## Sporliste

# «One Journey» (01:22)
# «The Great Eternity» (04:44)
# «Emotions of a Picture» (06:43)
# «Beyond the Moon» (05:35)
# «Tears in Neverland» (05:30)
# «The Angels Dance» (01:55, instrumental)
# «Don’t Want to Be an Actor» (05:00)
# «Take Me Home» (07:25)
# «Footprints» (04:45)
# «Mystic Eye» (08:00)
Clytobius

* Se Systematisk inndeling

***Clytobius*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende

## Levevis
Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.
 
## Utbredelse
Arten er utbredt i Kina.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Clytini
******** Slekten *Clytobius* Gressitt, 1951
********* *[[Clytobius davidis]]* (Fairmaire, 1878)

## Kilder

* Liste over slektene
* Katalog med utbredelsesdata
* Bilder av artene 

## Eksterne lenker
* 
*
Throndhjems Theater

**Throndhjems Theater** var et teater i Trondheim som ble åpnet i Gamle Scene på Prinsens gate i 1861. Det ble drevet i fire sesonger før det gikk konkurs i 1865.

## Kilder
* Trøndelag Teater. (2018, 13. mars). I Store norske leksikon. Hentet 11. september 2018 fra https://snl.no/Tr%C3%B8ndelag_Teater.
* Arntzen, Knut Ove & Larsen, Svend Erik Løken. (2018, 19. mars). Norsk Teaterhistorie. I Store norske leksikon. Hentet 10. september 2018 fra https://snl.no/norsk_teaterhistorie.
* https://sceneweb.no/nb/organisation/44000/Throndhjems_Theater-1861-1-1

## Eksterne lenker
* Throndhjems Theaters arkiv finnes ved NTNU Universitetsbiblioteket
E-meter

**E-meter** er et apparat som blir brukt i scientologi. E-meteret har vært gjenstand for omfattende debatt og flere rettstvister, og som følge av en føderal rettsavgjørelse i USA opplyser scientologikirken nå i sine bøker og publikasjoner om at E-meteret «i seg selv gjør ingenting», og at det blir brukt for åndelige formål.

Lignende gjenstander har blitt benyttet i forsøk på mennesker, og er blant annet en av flere komponenter i Leonarde Keelers polygraf (løgndetektor), som har blitt utsatt for omfattende kritikk for å være ineffektiv og pseudovitenskapelig av juridiske eksperter og psykologer.

## Referanser
Symone Mason

**Symone Mason** (født 31. august 1999 i Miami) er en friidrettsutøver fra USA, som konkurrerer i sprintløp. Hun fikk gull på 4 x 400 meter stafett under U20-VM i friidrett 2018. 

## Idrettskarriere
### Før 2016
Mason vant 100 og 200 meter under AAU Junior Olympic Games i 2013, som er den største nasjonale konkurransen for utøvere i ungdomsklassen i USA. Hun deltok i Great Midwest Athletic Conference Championships i 2014, og fikk der gull på 400 meter, sølv på 200 meter og bronse på 100 meter. I AAU Junior Olympic Games 2014 vant hun på nytt 100 og 200 meter.

Hun kom på andreplass på 200 og 400 meter under Great Midwest Athletic Conference Championships 2015, og vant 400 meter under uttakningskonkurransen for Ungdoms-VM. Hun deltok dermed i Ungdoms-VM i friidrett 2015, der hun kom på åttendeplass på 400 meter. 

### Sesongen 2016
Hun kom på andreplass i jenteklassen på 200 og 400 meter under Bob Hayes Invitational, og var med å vinne 4 x 400 meter under Copa Cuba de Atletismo på Cuba. Hun kom på fjerdeplass på 200 meter under USA-mesterskapet i friidrett for junior 2016, og ble slått ut i forsøksheatet på 400 meter. 

### Sesongen 2017
Mason forbedret sine personlige rekorder betydelig i 2017. Under Bob Hayes Invitational i mars vant hun 100 meter på tiden 11,24, som var en forbedring av hennes personlige rekord med nesten et halvt sekund. I samme stevne vant hun 200 meter på tiden 23,00, en forbedring på 37 hundredeler sammenlignet med hennes forrige rekord. En uke senere vant hun 400 meter under Great Midwest Athletic Conference Championships, der hun forbedret sin personlige rekord fra 52,80 til 52,42.

Hun vant 100 meter under New Balance Nationals, og fikk gull på 200 meter og sølv på 100 meter (bak Candace Hill) under USA-mesterskapet i friidrett for junior 2017. Hun ble dermed tatt ut til å delta i Panamerikansk U20-mesterskap i friidrett 2017 i Trujillo i Peru. Der kom hun på andreplass på 200 meter, bak Ashlan Best fra Canada, og hun kom på tredjeplass på 100 meter.

### 2018
Den 12. mai satte hun ny personlig rekord på 400 meter med 51,53 sekunder, da hun vant Atlantic Coast Conference. I juni deltok hun i USA-mesterskapet i friidrett for junior 2018, og kom der på andreplass på 400 meter. USA vant 4 x 400 meter stafett under U20-VM i friidrett 2018, med Mason på laget, og hun deltok også på 400 meter individuelt, men ble der slått ut i forsøksheatet. 

## Referanser


## Eksterne lenker
* 
*  Profil hos Diamond League
*  Profil hos TFRRS
*  Profil hos University of Miami
Kommunestyrevalget 1947

**Kommunestyrevalget 1947** var et riksdekkende lokalvalg i Norge som med unntak av seks kommuner fant sted 20. oktober 1947. Det ble holdt omvalg i 12 kommuner.

Ved valget ble det valgt representanter og varamenn til 680 norske herredskommuner med 934 valgsogn og til 64 byer. I landdistriktene ble det valgt  representanter og  varamenn, mens det i byene ble valgt  representanter og  varamenn. Av representantene var henholdsvis 432 og 298 kvinner.

Stemmerettsalderen var 21 år.  personer var innført i manntallet ved valget.  De som hadde vært medlem av Nasjonal samling hadde ikke stemmerett. Av de manntallsførte hadde  ikke stemmerett.  personer avga stemme tilsvarende 71,6% valgoppslutning, den til da største oppslutningen. De fleste kommunestyrevalgene ble gjennomført som forholdstallsvalg. Der det var bare ett eller ingen godkjente forslag til valgliste, var det anledning til å avholde flertallsvalg. Flertallsvalg ble benyttet i 70 av 934 valgsogn, og omfattet om lag 2% av de stemmeberettigede. Ingen av byene avholdt flertallsvalg.

Arbeiderpartiet ble største parti ved valget, og fikk 38,2 % av stemmene i bygdene og 38,1 % i byene. Dette ga partiet totalt  representanter, en nedgang fra  representanter ved kommunestyrevalget 1945.

Arbeiderpartiet fikk også flest ordførere, med 304 av i alt 744, en nedgang fra 362 i 1945.

## Resultat av forholdstallsvalgene

## Resultat av ordførervalgene

Fylkestinget var en samling av fylkets ordførere. 54 av ordførervalgene ble avgjort ved loddtrekning.

*Kjelvik kommune mangler i Statistisk sentralbyrås oppsummering.

## Referanser
Fall (Justin Bieber-sang)

«**Fall**» er en sang av den kanadiske sangeren Justin Bieber, fra det tredje albumet hans, Believe (2012). Sangen er skrevet av Mason Levy, Jacob Luttrell og Bieber selv.

## Referanser
Albertsdaler

En **albertsdaler** eller albertusdaler er en type daler mynt som først ble preget i 1612 i De spanske Nederlandene. Navnet stammer fra Albrecht av Østerrike, som gikk av som kardinal for å gifte seg med *[[infanta]]* Isabel Clara Eugenia, søster til kong Filip III av Spania, i Ferrara. De to styrte i De spanske Nederlandene til Albrechts død. Albertsdaleren er også omtalt som «Kreuzthaler».

Albertsdalerne ble ofte brukt som handelsmynter, og enda den hadde lavere sølvvekt enn den tyske sølvmynten, ble de regnet som like mye verd. Mynten ble populær, og det ble også laget lokale albertsdaler i andre land. I Danmark-Norge ble det laget albertsdaler med en «villmann» med klubbe. Myntene ble brukt til handel i Østersjøen. I en prøvemynt sto villmannen bak det danske våpenskjoldet med klubben i venstre hånd, mens i de andre sto han ved siden av våpenskjoldet med klubben i høyre. Alberstdaler ble utgitt i 1781 (i Altona), i 1784 (Altona), i 1786 (Poppenbüttel) og 1796 (Altona).

## Referanser
Ryōma Takagi

**Ryōma Takagi** (født 13. november 1992) er en japansk pianist.

Takagi, som er fra prefekturet Chiba, begynte å spille piano da han var to år gammel og begynte å ta timer hos Elena Asjkenazi, søsteren til Vladimir Asjkenazi og gjesteprofessor ved Musashino Academia Musicae i Tokyo, da han var syv år gammel. Da han var tolv år gammel og gikk på Katsuragi ungdomsskole, vant han en pianokonkurranse for ungdom i Ukraina. Han gikk på Makuhari videregåendeskole før han begynte på Universität für Musik und darstellende Kunst Wien. Der studerte han under Michael Krist.

Takagi har også tatt timer hos den israelske pianisten og pedagogen Arie Vardi.

## Æresbevisninger
*1. premie ved en internasjonal pianokonkurranse i Ukraina, 2005
*1. premie ved Hamamatsu International Piano Academy-konkurransen, 2015
* 1. premie ved Elena Rombro Stepanow-konkurransen, 2015
*1. premie ved Edvard Grieg Internasjonale Pianokonkurranse 2018. Takagi vant også publikumsprisen.

## Referanser


## Eksterne lenker
* Twitter
Parykkåtteskilling

**Parykkåtteskilling** er en skilling preget under Frederik VI av Danmark og Norge i København, Glückstadt og Kongsberg.  Åtteskillingsmyntene var kjente for den forseggjorte allongeparykken som Frederik IV brukte på myntene. Åtteskillingene med parykk ble preget i 1700-1705 og 1728-1730. Disse myntene ble ofte brukt av bønder som vesteknapper.

I Norge ble parykkåtteskillingene preget i 1700 til 1715, og brukt til bunadsvester. Det eksisterer også en samtidig forfalskning fra 1717. Det ble også preget mynter fra 1727 til 1730 i Norge. Reversen på de danske myntene var «8 skilling danske» og årstallet, mens de norske hadde den danske krone med omskriften «Dan Nor van Got Rex».

Det eksisterte også andre mynter med portrettet til Frederik IV med allongparykk, men de er ikke preget i like stort omfang.

## Referanser
Thought of You (Justin Bieber-sang)

«**Thought of You**» er en sang av den kanadiske sangeren Justin Bieber, fra det tredje studioalbumet hans, Believe (2012). Sangen er skrevet av Bieber selv, Ariel Rechtshaid, Thomas Wesley Pentz og Bellinger.

## Referanser
Beauty and a Beat (Justin Bieber-sang)

«**Beauty and a Beat**» er en sang av den kanadiske sangeren Justin Bieber, fra det tredje studioalbumet hans, Believe (2012). Den amerikanske rapperen Nicki Minaj synger på sangen. Sangen er skrevet av Savan Kotecha, Onika Maraj, Max Martin og Anton Zaslavski.

## Referanser
USA-mesterskapet på 100 km fjelløp 2018

**USA-mesterskapet på 100 km fjelløp 2018** (USATF 100km Trail Championships) ble arrangert 6. januar 2018, som en del av ultraløpet Bandera 100k i Bandera i Texas i USA. 

Til sammen 12 kvinner og 54 menn deltok i dette USA-mesterskapet. 

## Resultater, herrer






## Resultater, kvinner






## Referanser


## Eksterne lenker
;Resultater:
* American Trail Runner Association - USATF Only Results by Andy Martin
Hjem

Et **hjem** er et bosted eller oppholdssted brukt som fast residens for et individ, familie, husholdning eller flere familier i en stamme og det norske substantivet «hjem» brukes i en videre betydning som omfatter fødested eller en gård. «Hjem» kan også angi bevegelse mot bostedet eller mot bygdens midtpunkt. 

Det er ofte et hus, en leilighet eller en annen bygning, eller alternativt et mobilt bosted, husbåt, yurt eller en annen bærbar beskyttelse. Et prinsipp i lovverket i mange land, relatert til retten til privatliv, nedfelt i artikkel 12 i menneskerettighetserklæringen er ukrenkeligheten av hjemmet som et individs beskyttelse.

Hjemsted har juridisk betydning blant annet for skatteplikt og statsborgerlige rettigheter.

Hjem gir vanligvis områder og fasiliteter for søvn, matlaging, spising og hygiene. Større grupper kan bo i et pleiehjem, barnehjem eller lignende institusjon. Når sikrere boliger ikke er tilgjengelige, kan folk bo i uformelle og noen ganger ulovlige skur som finnes i slumstrøk.

Det norske substantivet hjem (nynorsk: *heim*) brukes i en videre betydning enn den fysiske boligen. Ordet har vært brukt i betydningen fødested, om verden som helhet, og om en husmannsplass eller en avsidesliggende gård. Mange gårdsnavn, som Solem og Nerem, er sammensatt med med -(h)e(i)m. «Hjem» kan også være et adverb som betegner bevegelse mot hjemmet eller bostedet, eller det betegner bevegelse mot bygdens midtpunkt. Heimseter eller hjemseter var (for gårder med flere setrer) den seteren eller stølen som var nærmest gården, kanskje like i utkanten av den dyrkede marken eller innenfor lett gangavstand. Hjemsetrene ble brukt vår og høst. Dette i motsetning til sommerseter, langseter, fjellseter eller høyseter som var lengre unna grenden og var hovedseteren. «Hjemgård» brukes om den gården en person har vokst opp eller som har vært i familiens eie. «Heim(e)garden» har i deler av Norge blitt brukt om tunet med bygninger og innmarken rundt. Hjemfaller når en eiendom eller ressurs går tilbake til det offentlige eller den opprinnelige eieren.

## Referanser
Jonathan Hulls

**Jonathan Hulls** eller **Hull** (døpt 1699, død 1758) var en engelsk oppfinner og pioner innenfor utvikling av dampmaskin. Tradisjonelt er han anerkjent som den første som utførte praktiske forsøk med damp for fremdrift av fartøy, men bevis for å underbygge påstanden om at han gjorde noe mer enn bare å foreslå en dampdrevet båt mangler.
## Liv
Hulls ble født på Hengende Aston, Gloucestershire i Storbritannia.  Bakgrunnen for at ettertiden har anerkjent hans innsats med motoriserte skip var en  artikkel i *[[Philosophical Transactions of the Royal Society]]* fra  1734, skrevet av den franske ingeniøren Monsieur Duquet angående motorisering av skip. Duquet var imidlertid også kontroversiell på den tiden på grunn av disputter med den franske fysikeren Henri Pitot. Hulls døde i 1758 i Bred Campden, hvor han hadde bodd nesten hele sitt voksne liv.

## Arbeid og virke

For å få beskyttet sin oppfinnelse med en dampdrevet båt var Hulls avhengig av økonomisk støtte av Freeman, som var hans nabo ved Batsford Park. Patenten for oppfinnelsen til Hulls er datert 21. desember 1736, og hans beskrivelse har tittelen: *Beskrivelse og utkast til en nyoppdaget maskin for å transportere fartøy eller skip ut av eller til havn, kai eller elv mot vind og tidevann, eller i ro for hvilken hans Majestet har gitt Letters-patent for fordelen til forfatteren i løpet av fjorten år* (London, 1737). Det var gjengitt i faksimile i 1855.

Hulls ide var å sette en Newcomen-dampmaskin i en slepebåt. På farkosten var det en aksling påmontert seks årer i akterenden. Denne var forbundet til et tau til et annen aksling som ble drevet rundt av dampmaskinen. Hulls hadde kunnskaper om hvordan stemples frem- og tilbakebevegelse skulle konverteres til rotasjonsbevegelse via veivaksling og stempelstenger.

The *[[Dictionary of National Biography|Oxford Dictionary of National Biography]]* er tvilende til at Hulls utførte noen praktisk utprøving av oppfinnelse. *[[Dictionary of National Biography|Første utgave av Dictionary of National Biography]]* beskriver at en slik slepebåt ble laget og testet i elven Avon i Evesham i 1737, men at forsøket slo feil.

Hulls publiserte i 1754 en artikkel med tittel *Kunsten å måle gjort enkelt ved hjelp av en ny glideskala*, han skrev også boken *Maltmakers' Instruktør*.

## Innflytelse
Augustus De Morgan sier at Hulls arbeid svært sannsynlig ga inspirasjon til William Symington, og at Erasmus Darwin var influert av Hulls når han profeterte at dampen snart ville «dra lektere».

## Referanser
Nic & the Family

**Nic & Familien** er en svensk popgruppe dannet i 2004 i Helsingborg. Den er kjent for sangen «Hej Hej Monika», fra deres eneste album *Hej Hej Skiva*.

## Diskografi

### Album

### Singler

## Referanser


## Eksterne lenker
*
Georgette Leblanc

**Georgette Leblanc**, født 8. februar 1875 i Rouen, død 27. oktober 1941 var en fransk skuespillerinne, sangerinne og forfatter. Hun var i en lengre periode (1895-1918) i et forhold med forfatteren Maurice Maeterlinck, og spilte hovedrollen i mange av hans dramaer.

Georgette var søsteren til Maurice Leblanc, forfatteren til bøkene om Arsène Lupin. 

## Filmografi i utvalg
* *[[Den umenneskelige]]* (1924)

## Referanser


## Eksterne lenker
*
Hej Hej Monika

**«Hej Hej Monika»** er debutsingelen til det svenske pop-bandet Nic & the Family, fra deres eneste album, *Hej Hej Skiva*. Sangen ble skrevet av Nicolaj Schröder, samt The Sounds medlemmer Maja Ivarsson og Félix Rodríguez (under psevdonymene Nancy Blond og Joey Demo, henholdsvis). Sangen ble utgitt som en singel kort tid etter albumets utgivelse.

Sangen nådde nummer én på den svenske singlelista og ble der i tre uker, før den falt til nummer to, og deretter tilbake til øverste posisjon påfølgende uke. Sangen var nummer én i tilsammen fire uker (tre av dem på rad), og holdt seg på listene i alt 25 uker.

Sangen ble brakt til internasjonal oppmerksomhet etter at den svenske Youtuberen PewDiePie nevnte og sang sangen i en av sine videoer 12. desember 2017. Som respons til populariteten lastet PewDiePie opp en cover av sangen av PartyInBackyard 27. januar 2018, som har siden fått over 19 millioner visninger.

## Musikklister

## Referanser
Hej hej skiva

***Hej hej skiva*** er et album med Helsingborgsgruppen Nic & the Family. Skiven kom ut i 2004. Det ble sluppet to singler fra albumet, «Hej hej Monika» og «Hej, det är Nic Klick». Begge singlene ble hits, og den største hiten ble «Hej Hej Monika». Nic & the Family har ikke sluppet noen andre album, hverken før eller etter *Hej hej skiva*, og klassifiseres derfor som et såkalt *one-hit wonder*.

## Sporliste

# «Tjejer skvallrar»
# «Grupptryck»
# «Hej Hej Monika»
# «Min bästa vän»
# «Djungelvrål»
# «Amerikanska människor»
# «Spöken»
# «Kriminell falsett»
# «Jag är kärleken»
# «Hej, det är Nic Klick»
# «Zoo»
# «Homo Sapi-Jens»
# «ねぇねぇ モモコ»
# «Om typ 60 år ska jag dö»

## Listeplasseringer

## Referanser


## Eksterne lenker
* Informasjon på Svensk mediedatabase
Timex Group

**Timex Group B.V. **er et nederlandsk holdingselskap med hovedkontor i Hoofddorp i Nederland, og morselskap til flere globale armbåndsurfabrikanter, inkludert Timex Group USA, Inc., TMX Phillippines, Inc., og Timex Group India Ltd.

Timex Group selv er privateiet, av det norske holdingselskapet Fred. Olsen & Co. og publiserer ingen opplysninger om sine salg eller produksjon.

## Referanser


## Eksterne lenker
*
Sinoclytus

* Se Systematisk inndeling

***Sinoclytus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, slank, mørk trebukk. Antennene er tynne, kortere enn kroppen. Pronotum er rundet, tydelig lengre enn bredt, dekkvingene jevnbrede med et mørkt tverrbånd og lysere spiss, beina middels lange med litt klubbeformede lår.

## Levevis
Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.
 
## Utbredelse
Arten er bare kjent fra Yunnan-provinsen i Kina.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Clytini
******** Slekten *Sinoclytus* Holzschuh, 1995
********* *[[Sinoclytus emarginatus]]* Holzschuh, 1995

## Kilder

* Liste over slektene
* Katalog med utbredelsesdata
* Bilder av artene 

## Eksterne lenker
* 
*
Jan Ivar Røssberg

**Jan Ivar Røssberg** (født 24. januar 1966) er en norsk psykiater. Han er professor ved Universitetet i Oslo og overlege i psykiatri ved Oslo Universitetssykehus.

## Referanser
 

## Eksterne lenker
* Presentasjon på Universitetet i Oslos nettsider
* Presentasjon som fagansvarlig i Store norske leksikon
Sarumriten

**Sarumriten**, på engelsk *Sarum Use* eller *Use of Sarum*, var en variant av den romerske ritus som fastsatte hvordan gudstjeneste skulle skje, blant annet feiringen av nattverden og tidebønnen.

Den ble innført av Sankt Osmund, biskop i Salisbury på 1000-tallet  og var opprinnelig den gudstjenesteordning som gjaldt i katedralen i Salisbury og bispedømmet Salisbury. Den ble deretter fremherskende i hele det sørlige England, kom så til å dominere i størstedelen av England, Wales, Irland og senere også i Skottland, helt til dronning Maria kom på tronen.

Liturgiske historikere mener at Sarumriten  hadde en distinkt influens på bruken av den romerske ritus utenfor England. Dette sees i Missale Nidrosiense i Norge og i Bragda ritus i Portugal.

Selv om Sarumriten gikk ut av bruk på 1500-tallet utgjorde den en merkbar påvirkning på den anglikanske liturgi slik sen ble fastlagt i Book of Common Prayer. Interessen for Sarumriten har fluktuert, og forsøk på å gjeninnføre den er ikke ført frem.

## Litteratur
* Günter Kowa: *Architektur der Englischen Gotik.* DuMont Buchverlag, Köln 1990, s. 35–39, s. 125–129.
* *Monumenta ritualia ecclesiæ Anglicanæ: the occasional offices of the church of England according to the old use of Salisbury, the Prymer in English, and other prayers and forms.* Bind 1. Clarendon Press, 1882 (online).
* 

## Referanser
Ninja (strømmer)

**Richard Tyler Blevins** (født 1991), mest kjent under sitt nett-alias **Ninja** eller **NinjasHyper**, er en amerikansk Twitch-strømmer og internettpersonlighet. Han var per september 2018 verdens mest fulgte Twitch-strømmer med over 12 millioner følgere og over  seere per strømming. Spillet han strømmer går mest i *[[Fortnite]]*, et spill utviklet av Epic Games. Etter å ha kringkastet i 7 år har han oppnådd tittelen som en av verdens største kringkastere. I mars 2024 avslørte Ninja på Twitter at han hadde diagnosen melanom, en form for hudkreft også kalt føflekk-kreft.

## Referanser


## Eksterne lenker
* 
*
Georg Lous

**Georg Fredrik Hallager Lous** (1878&ndash;1949) var en norsk advokat og forretningsmann.

## Privatliv

Han ble født i Kristiania og var sønn av regjeringsadvokat Karl Lous (1847–1928) og Karoline Mathilde Zetlitz (1844–1926). Han var bror av astronomen Kristian Lous, barnebarn av advokat Johan Christian Vogelsang Lous og oldebarn til kommandør Carl Christian Lous. Georg Lous var tremenning til Halvard, Carl Viggo og August Lange, hvis far Christian Lous Lange vant Nobels fredspris i 1921.

I 1913 giftet han seg med Marie Christine Lund, og de fikk sønnen Georg Lous (II), som også ble advokat.

## Karriere
Lous tok artium i 1896, og avsluttet sin Cand. jur-grad ved Universitetet i Oslo i 1902. Han var dommerfullmektig fra 1903 til 1905, og advokatfullmektig hos høyesterettsadvokatene *[[Lous og Bergh]]* fra 1906. Han fikk møterett for Høyesterett i 1911. Fra 1917 til 1946 var han partner i advokatfirmaet.

Han var formann ved Falconbridge Nikkelverk, og styremedlem bl.a. i Christiania Bank og Kreditkasse og Forsikringsselskapet Norden. I tillegg var han representantskapsmedlem i Elektrokemisk, Arendals Fossekompani, Norske Nitrid  og Tyssefaldene.

Han var formann i Norske Studenters Roklub i 1908, styremedlem for Skiforeningen fra 1911 til 1914 og Den Norske Turistforening fra 1912 til 1913. Han døde i februar 1949 og ble begravet på Vår Frelsers gravlund.

## Referanser
Kommunestyrevalget 1951

**Kommunestyrevalget 1951** var et riksdekkende lokalvalg i Norge som med unntak av tre kommuner fant sted 8. oktober 1951. Det ble holdt omvalg i 12 kommuner.

Ved valget ble det valgt representanter og varamenn til 680 norske herredskommuner med 733 valgsogn og til 64 byer. I landdistriktene ble det valgt  representanter og  varamenn, mens det i byene ble valgt  representanter og  varamenn. Av representantene var henholdsvis 580 og 310 kvinner.

Stemmerettsalderen var 21 år.  personer var innført i manntallet ved valget. Av de manntallsførte var  suspendert fra stemmeretten.  personer avga stemme tilsvarende 72,7% valgoppslutning, den til da største oppslutningen. De fleste kommunestyrevalgene ble gjennomført som forholdstallsvalg. Der det var bare ett eller ingen godkjente forslag til valgliste, var det anledning til å avholde flertallsvalg. Flertallsvalg ble benyttet i 44 av 733 valgsogn, og omfattet om lag 2% av de stemmeberettigede. Ingen av byene avholdt flertallsvalg.

Arbeiderpartiet ble største parti ved valget, og fikk 41,6 % av stemmene i bygdene og 43,7 % i byene. Dette ga partiet totalt  representanter, en økning fra  representanter ved kommunestyrevalget 1947.

Arbeiderpartiet fikk også flest ordførere, med 304 av i alt 744, en nedgang fra 362 i 1945.

## Resultat av forholdstallsvalgene

## Resultat av ordførervalgene

Fylkestinget var en samling av fylkets ordførere. 61 av ordførervalgene ble avgjort ved loddtrekning.

## Referanser




## Eksterne lenker
*  Våre politiske partier. Høire. Odelstingspresident C.J. Hambro og stortingsmann Sjur Lindebrække. 25.04.1951
USA-mesterskapet på 100 miles 2018

**USA-mesterskapet på 100 miles 2018** (USATF 100 Mile Road Championships, over 100 engelske mil eller 161 km) ble arrangert 17. februar 2018, som en del av ultraløpet Jackpot Ultra Running Festival i Cornerstone Park ved Las Vegas i Nevada i USA. 

## Resultater, herrer






## Resultater, kvinner






## Referanser


## Eksterne lenker
;Resultater:
* Beyond Limits Running - 100 Mile USATF Championships
Berit Rokne

**Berit Rokne** (født 22. oktober 1954 i Bergen) er en norsk forsker og var i åremålsperioden 2017–2020 den første rektoren ved den fusjonerte Høgskolen på Vestlandet (HVL). Fra og med januar 2021 frem til hun ble pensjonist arbeidet hun som seniorrådgiver i rektors stab ved Høgskolen på Vestlandet.

## Akademisk karriere

Rokne kom til Høgskolen på Vestlandet (HVL) fra stillingen som professor ved Institutt for global helse og samfunnsmedisin ved Universitetet i Bergen. Hun ble ansatt som rektor ved HVL i slutten av 2016, før den nye høgskolen ble ferdig fusjonert 1. januar 2017. Rokne har vært ansatt ved Universitetet i Bergen siden 1987 og som professor fra 2003. Ved samme institusjon ble Rokne ansatt som viserektor for utdanning fra 2005 til 2009 og som prorektor fra 2009 til 2013. Hun var i perioden 1996–1999 studiesjef ved Høgskolen i Bergen.

Hun har en doktorgrad i sykepleie ved Universitetet i Bergen fra 1992, og var da den første i Norge som tok doktorgrad i sykepleie.

Som forsker har Rokne spesialisert seg på livskvaliteten til kronisk syke pasienter. Totalt har Berit Rokne gitt ut 97 fagfellevurderte publikasjoner under navnet Rokne Hanestad og 32 under navnet Rokne.

## Referanser
Marko Marić

**Marko Marić** (født 1996) er en østerrikskfødt kroatisk fotballspiller som spiller for den bosniske klubben .

Marić spilte ungdomsfotball for Rapid Wiens akademi. Den 19. juni 2015 ble det annonsert at Marić var klar for Hoffenheim, og han ble umiddelbart sendt på lån til den polske klubben Lechia Gdańsk. 

Han signerte for Lillestrøm den 1. august 2017 på en låneavtale som varte ut sesongen 2017.. Den 24. november ble det annonsert at lånet var blitt forlenget til ut 2019-sesongen.

## Referanser


## Eksterne lenker
* 
* Marko Marić på altomfotball.no
* Marko Marić sin spillerprofil på LSK.no
Balkanmesterskapet i halvmaraton 2017

**Balkanmesterskapet i halvmaraton 2017** ble arrangert 15. mai 2017 i Priština i Kosovo. 

## Resultater menn senior

## Resultater kvinner senior

## Resultater lagkonkurranse
### Menn

### Kvinner

## Eksterne lenker
Resultater:
* Balkan Athletics - Balkan Halfmarathon Championships Results
Itaclytus

* Se Systematisk inndeling

***Itaclytus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, slanke, brune eller gråaktige trebukker med lyse tegninger. Antennene er tynne, rundt halvparten så lange som kroppen. Pronotum er rundet. Dekkvingene er jevnbrede. Beina er ganske lange, med litt klubbeformede lår. Dekkvingene har lys spiss.

## Levevis
Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.
 
## Utbredelse
Slekten er utbredt fra Costa Rica i nord til Paraguay i sør.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Clytini 
******** Slekten *Itaclytus* Martins & Galileo, 2011
********* *[[Itaclytus justini]]* (Chevrolat, 1862)
********* *[[Itaclytus olivaceus]]* (Laporte & Gory, 1835)
********* *[[Itaclytus tumulifer]]* (Aurivillius, 1908)

## Kilder

* Liste over slektene
* Katalog med utbredelsesdata 
* Bilder av artene 

## Eksterne lenker
* 
*
Kongsvinger Fortress

**Kongsvinger Fortress Amerikanske Fotball Klubb** (KFAFK) er en amerikansk fotballklubb fra Kongsvinger som konkurrerer i Norges Amerikanske Idretters Forbund. Klubben ble stiftet i 2015 av Erik Fjellum.

Kongsvinger Fortress spiller sine hjemmekamper på Skansesletta friidrettsanlegg i Kongsvinger. Klubbens farger er svart og oransje.

9. Mars 2019 vant Fortress Flagg Football turneringen i Valhall.

## Eksterne lenker
* Offisielt nettsted
Fitna

***Fitna*** (eller ******, flert. **; ): «fristelse, prøvelse; opprør, sivile stridigheter» er et arabisk ord med omfattende konnotasjoner som betyr prøvelse, lidelse, eller nød. Bruken er fortsatt utbredt i moderne arabisk.

En kan skille mellom betydningen av ordet fitna som brukt i klassisk arabisk og betydningen av ordet *fitna* på moderne arabisk og ulike muntlige dialekter.

Bortsett fra bruken av ordet i Koranen, blir *fitna* brukt som et begrep for å henvise til borgerkrigen i det islamske kalifatet i 7.-9. århundre CE.

## Opphav og typer
I likhet med andre semittiske språk som hebraisk, bruker arabisk et system av opphavsord kombinert med vokalmønstre for å danne det samlede ordtilfanget. Ved å kjenne til opphavsordene til et hvilket som helst ord, kan man få en bedre forståelse av ordets fullstendige semantiske omfang.

*Fitna* har det triliterale opphavet *fā'-tā'-nūn* (). I tillegg til det affektive substantivet *fitna*, *fitan*, former den blant annet det aktive verbet *fatana*, *yaftinu* (), et passivt verb *futina*, *yuftanu* (), en maṣdar; *futūn* (), et aktivt partisipp *fātin* () og et passitv partisipp *maftūn* ().

## Leksikalsk betydning

### Klassisk arabisk
Edward William Lane utarbeidet et arabisk-engelsk leksikon ved å bruke flere kilder fra tradisjonelle arabisk oppslagsverk i Kairo i midten av det 19. århundre. Her han at «å brenne» er den «primære betydningen» av substantivet *fitna*. Ordet ble deretter brukt for å betegne smelting gull og sølv. Det ble etter hvert utvidet til å bety «å forårsake noen til å gå inn i ilden og inn i en tilstand av pine eller lidelse». Lidelsen setter noe godt eller ondt på prøve. Ifølge Lane betegner substantivet *fitna* en prøvelse, en prøvetid, lidelse, nød eller motgang.

Lanes definisjoner samsvarer med de som ble foreslått av Badawi og Haleem i deres ordbøker av Koranbruken. Det stiller opp det triliterale opphavsordet fitna til å ha følgende betydninger: «å rense gull og sølv ved å smelte dem», å brenne, å sette en på prøve, å påføre lidelse (spesielt som et middel til å teste ens utholdenhet), å forstyrre freden i et samfunn, å friste, forføre, forlede eller forblinde.

### Moderne standardarabisk
Ifølge Hans Wehr er betydningen av ordet i klassisk arabisk i stor grad blitt overført til moderne arabisk. I tillegg lister Wehr opp betydninger som «sjarm, attraktivitet, fortryllelse, fengsel, fascinasjon, fristelse, forfølgelse, intriger, opprør, konflikt og sivil strid.»

## Referanser


## Litteratur
*
*
*
*
*
* Soravia, Bruna, "Fitna", in Muhammad in History, Thought, and Culture: An Encyclopedia of the Prophet of God (2 vols.), Edited by C. Fitzpatrick and A. Walker, Santa Barbara, ABC-CLIO, 2014, Vol I, pp.&nbsp;209–211.
*
Cosmoplatidius

* Se Systematisk inndeling

***Cosmoplatidius*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, litt spinkle, gule og svarte trebukker. Artene etterligner giftige biller i familien rødvinger (Lycidae). Hodet er forholdsvis lite, antennene nokså kraftige og oftest litt lengre enn kroppen, svarte. Pronotum er nærmest klokkeformet sett ovenfra, svart i midten og gult på sidene. Dekkvingene er noe utvidet bakover slik at dyret blir noe pæreformet, svarte med gult "skulderparti" og et bredt, uregelmessig gult tverrbånd lenger bak i vingen. Beina er tynne og ikke særlig lange.

## Levevis
Larvene lever i død ved, mest av løvtrær.

## Utbredelse
Arten er utbredt fra Mexico i nord til Bolivia i sør.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Compsocerini J. Thomson, 1864 
******** Slekten *Cosmoplatidius* Gounelle, 1911
********* *[[Cosmoplatidius abare]]* Napp & Martins, 2006
********* *[[Cosmoplatidius lycoides]]* (Guérin-Méneville, 1844)
********* *[[Cosmoplatidius sellatus]]* (White, 1853)
********* *[[Cosmoplatidius simulans]]* (Bates, 1870)

## Kilder
* Liste over slektene
* Katalog med utbredelsesdata, europeiske, afrikanske og asiatiske arter 

## Eksterne lenker
* Bildegalleri 
* 
*
Şeyma Yildiz

**Şeyma Yildiz** (født 9. september 1987) er en tyrkisk friidrettsutøver, som hovedsakelig konkurrerer i langdistanseløp og maraton. Hun vant Balkanmesterskapet i halvmaraton 2017. 

## Idrettskarriere
Yildiz fikk bronse på 5000 meter under det tyrkiske mesterskapet i friidrett i 2010. I det tyrkiske mesterskapet innendørs i 2012 fikk hun bronse på 1500 meter og 3000 meter. Hun vant 3000 meter under det tyrkiske mesterskapet utendørs, og fikk der sølv på 1500 meter. Hun deltok i Balkanmesterskapet i friidrett 2013, og fikk der bronse på 5000 meter.

I 2013 vant hun 3000 meter under det tyrkiske innendørsmesterskapet i friidrett, og hun fikk sølv på 1500 meter. I det tyrkiske mesterskapet utendørs fikk hun bronse på 5000 meter, og hun kom på femteplass på 1500 meter. Hun fikk sølv på 3000 meter og bronse på 1500 meter under det tyrkiske mesterskapet innendørs i 2014, og kom på fjerdeplass i tyrkisk mesterskap på 10.000 meter, som ble arrangert i mai. Hun fikk sølv på 3000 meter under det tyrkiske mesterskapet i friidrett utendørs, og fullførte ikke 5000 meter i det mesterskapet. 

Hun deltok i Sommeruniversiaden 2015 i Gwangju i Kina, og kom der på niendeplass på halvmaraton. Hun kom på andreplass i Izmir halvmaraton, og på fjerdeplass i Istanbul maraton 2015. Hun satte personlig rekord på halvmaraton i januar 2016, med tiden 1:15:42, da hun kom på sjuendeplass i Adana halvmaraton. 

Hun kom på åttendeplass i Adana halvmaraton i Tyrkia i 2017, og 15.-plass i Rotterdam Marathon. I Istanbul halvmaraton 2017 kom hum på 12.-plass. Hun deltok i Turkish Super League, og kom der på tredjeplass på 5000 meter og fjerdeplass på 3000 meter. Balkanmesterskapet i friidrett 2017 bla arrangert i Novi Pazar i Serbia, og Yildiz fikk der sølv på 5000 meter, bak Negru Cristina. I oktober kom hun på sjuendeplass i Darica Half Marathon, og tiendeplass i Istanbul Marathon 2017.

Hun deltok i VM i halvmmaraton 2018, som ble arrangert i Valencia i Spania, men fullførte ikke løpet. Under Düsseldorf Marathon satte hun personlig rekord på helmaraton, med tiden 2:38:45, og kom på sjetteplass. I Turkish Super League kom hun på femteplass på 5000 meter og sjetteplass på 3000 meter. 

## Referanser


## Eksterne lenker
* 
*  Profil hos Det europeiske friidrettsforbundet
Marlene Strand

**Marlene Louise Strand** (født 1. juni 1986 i Göteborg), kjent under artistnavnet **Marlene**, er en svensk popsangerinne og komponist. 

Strand er oppvokst i Huskvarna og har spilt piano siden syvårsalderen. Utover den egne musikken hun har publisert,  har hun også vært med på andres musikk, eksempelvis med Silvana Imam på singelen *För Evigt*.

## Referanser


## Eksterne lenker
*
Luteicenus

* Se Systematisk inndeling

***Luteicenus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, nokså brede, svarte trebukker, dekkvingene er gule med svarte flekker eller svarte med et gult tverrbånd. Antennene er tynne og noe lengre enn kroppen. Pronotum er bredt tønneformet, dekkvingene jevnbrede. Beina er lange og tynne.

## Levevis
Larvene lever i død ved, mest av løvtrær.

## Utbredelse
Artene er kjent fra Vietnam og det sørlige Kina (Guangxi).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Compsocerini J. Thomson, 1864 
******** Slekten *Luteicenus* Pic, 1922
********* *[[Luteicenus atromaculatus]]* Pic, 1922
********* *[[Luteicenus cheni]]* Holzschuh, 2019
********* *[[Luteicenus congruus]]* Holzschuh, 2019
********* *[[Luteicenus magnificus]]* Rapuzzi & Sama, 2014

## Kilder
* Liste over slektene
* Katalog med utbredelsesdata, europeiske, afrikanske og asiatiske arter

## Eksterne lenker
* Bildegalleri 
* 
*
Thorvald Otterstrøm

**Thorvald Charles Rose Otterstrøm** (født 17. juli 1868, død 16. august 1942) var en dansk-amerikansk komponist.

Han studerte teori hos Bonnesen i København og klaverspill hos Sofie Menter i St. Petersburg. Han virket i en årrekke som klaverlærer i København, men emigrerte den 22. oktober 1892 til Chicago, hvor han skapte seg en stilling som lærer og pianist. Fra hans hånd foreligger en del klaverstykker – 24 preludier, 6 konsertetuder, 24 fugaer - noen sanger og en kvintett. Han har også skrevet musikk om de innfødte og de sorte i USA, samt en fuga over et tema av Edvard Grieg.

## Referanser
16. etappe av Vuelta a España 2018

**16. etappe av [[Vuelta a España 2018]]** var en tempoetappe fra Santillana del Mar til Torrelavega 11. september 2018. 

Rohan Dennis vant etappen.

## Etapperesultater

## Sammenlagt

## Referanser


## Eksterne lenker
* 
*
17. etappe av Vuelta a España 2018

**17. etappe av [[Vuelta a España 2018]]** gikk fra Getxo til Oiz i Baskerland 12. september 2018. 

Michael Woods vant etappen.

## Etapperesultater

## Sammenlagt

## Referanser


## Eksterne lenker
* 
*